
ŠAKIŲ RAJONO SAVIVALDYBĖS ADMINISTRACIJOS DIREKTORIUS
ĮSAKYMAS
DĖL ŽEMĖS SKLYPO FORMAVIMO IR PERTVARKYMO PROJEKTO PATVIRTINIMO 
2015 m. vasario 11  d. Nr. AT-118
Šakiai
           Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 6 dalies 2 punktu, Lietuvos Respublikos Vyriausybės 1992 m. gegužės 12 d. nutarimu Nr. 343 ,,Dėl specialiųjų žemės ir miško naudojimo sąlygų patvirtinimo“, Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“, Žemės sklypų formavimo ir pertvarkymo projektų rengimo ir įgyvendinimo taisyklių, patvirtintų Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr.3D-452/D1-513 (Lietuvos Respublikos žemės ūkio ministro ir Lietuvos Respublikos aplinkos ministro 2014 m. sausio 2 d. įsakymo Nr. 3D-1/D1-1 redakcija) 68 punktu ir Nacionalinės žemės tarnybos prie Žemės ūkio ministerijos 2015 m. sausio 29 d. žemės valdos projekto patikrinimo aktu Nr. TPA–527-(8.18.):
   1.Tvirtinu projekto organizatoriaus Šakių rajono savivaldybės projekto rengėjo UAB „Geotakas“, a.k. 300095389 (licencijos Nr. ŽF-78, išduotas 2005 m. balandžio 15 d.), parengtą Žemės sklypų formavimo ir pertvarkymo projektą (toliau - Projektas), kuriuo suformuojamas 0,0379 ha ploto žemės sklypas Šakių r. sav., Kudirkos Naumiesčio mieste, V. Kudirkos g. Žemės sklypo paskirtis – kita, naudojimo būdas – vienbučių ir dvibučių gyvenamųjų pastatų teritorijos. Vadovaujantis Lietuvos Respublikos Vyriausybės 1992 m. gegužės 12 d. nutarimu Nr. 343, formuojamam žemės sklypui nustatomos specialiosios žemės ir miško naudojimo sąlygos: XIX; XLIX; LIV.


2. Įpareigoju planavimo organizatorių informaciją apie Šakių rajono administracijos direktoriaus įsakymą, kuriuo patvirtintas Projektas, paskelbti vietinėje spaudoje.

        3. P a ž y m i u, kad patvirtintas Projektas įsigalioja kitą dieną po jo paskelbimo vietinėje spaudoje. Šis įsakymas yra skelbiamas Šakių rajono savivaldybės interneto svetainėje (www.sakiai.lt). 
        4. Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.
Administracijos direktorius                                                                                 Juozas Puodžiukaitis

